戴敦元

戴敦元（），字吉旋表字取自《周易·履卦》：“上九，視履，考祥其旋，元吉。”，號金溪，浙江開化人，清朝政治人物、學者，進士出身。

生平
戴敦元自幼天賦秉異，十歲即舉神童，學政彭元瑞試之以文，語句老成；面問經義，對答如流。彭元瑞嘆道：「子異，日必為國器！」戴敦元年僅十五即舉鄉試，乾隆五十五年（1790年）登癸丑科進士，選翰林院庶吉士，散館改禮部主事。出典山西鄉試，升郎中。嘉慶二十四年（1819年）出任廣東高廉道。道光元年（1821年）擢江西按察使。道光二年（1822年）遷山西布政使，不久調湖南，護理巡撫。道光三年（1823年）召授刑部侍郎，十年未遷，專治刑獄。道光十二年（1832年）擢刑部尚書，典會試。道光十四年（1832年）卒，朝廷優詔賜恤，稱其「清介自持，克盡職守」，贈太子太保，諡簡恪。《清史稿》有傳。《清史稿·列傳一百六十一》：戴敦元，字金溪，浙江開化人。幼有異稟，過外家，一月盡讀其室中書。十歲舉神童，學政彭元瑞試以文，如老宿；面問經義，答如流。嘆曰：「子異，日必為國器！」年十五，舉鄉試。乾隆五十五年，成進士，選庶吉士，散館改禮部主事，銓授刑部主事，典山西鄉試。累遷郎中。嘉慶二十四年，出為廣東高廉道。道光元年，擢江西按察使。敦元初外任，以情形非素習，蘇州多粵商，過訪風土利弊，久之始去，盡得要領。至江西，無幕客，延屬吏諳刑名者以助，數月清積牘四千餘事。二年，遷山西布政使，單車之任，輿夫館人莫知為達官。籓署有陋規曰釐頭銀，上下取給，敦元革之，曰：「官有養廉，仆御官所豢，何贏餘之有？」調湖南，護理巡撫。三年，召授刑部侍郎，自此歷十年，未遷他部，專治刑獄，剖析律意，於條例有罅漏，及因時制宜者，數奏請更定。每日部事畢，歸坐一室，謝絕賓客。十二年，擢刑部尚書，典會試。十四年，卒，優詔賜恤，稱其清介自持，克盡職守，贈太子太保，諡簡恪。敦元博聞強識，目近視，觀書與面相磨，過輒不忘。每至一官，積牘覽一過，他日吏偶誤，輒摘正之，無敢欺者。奏對有所諮詢，援引律例，誦故牘一字無舛誤，宣宗深重之。至老，或問僻事；指某書某卷，百不一爽。嘗曰：「書籍浩如煙海，人生豈能盡閱？天下惟此義理，古今人所談，往往雷同。當世以為獨得者，大抵昔人唾餘。」罕自為文，僅傳詩數卷。喜天文、律算，討論有年，亦未自立一說。卒之日，笥無餘衣，囷無餘粟，庀其貲不及百金，廉潔蓋性成-{云}-。 

 家族 
 友：彭元瑞、张问陶
 子：至少四子。一子戴树琴、四子戴鶴齡娶張問陶女。
 孙：戴寿祺，编《戴简恪公遗集》。
 曾孙：戴宝桢、戴宝琛
 师：王昶
 学生：桑春榮

註釋

 延伸阅读 


參考文獻
《清史稿》，中華書局點校本

外部連結
戴敦元  中研院史語所

Category:清朝翰林院庶吉士
Category:清朝禮部主事
Category:清朝刑部主事
Category:清朝刑部員外郎
Category:清朝刑部郎中
Category:清朝高廉道
Category:清朝江西按察使
Category:清朝山西布政使
Category:清朝湖南布政使
Category:清朝湖南巡撫
Category:清朝刑部侍郎
Category:清朝戶部右侍郎
Category:清朝刑部尚書
Category:開化人
D